


	Dan id-dokument fih l-informazzjoni dwar il-prodott approvata għall Fulvestrant Mylan 250 mg solution for injection, bil-bidliet li saru mill-aħħar proċedura li affettwat l-informazzjoni dwar il-prodott (EMA/N/0000303636) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/epar/fulvestrant-mylan



















ANNESS I

SOMMARJU TAL-KARATTERISTIĊI TAL-PRODOTT


1. 	ISEM IL-PRODOTT MEDIĊINALI 

Fulvestrant Mylan 250 mg soluzzjoni għall-injezzjoni f’siringa mimlija għal-lest


2.	GĦAMLA KWALITTATIVA U KWANTITATTIVA

Siringa waħda mimlija għal-lest b’250 mg fulvestrant f’soluzzjoni ta’ 5 mL. 

Eċċipjenti b’effett magħruf (f’kull 5 mL)

Ethanol, anidruż (500 mg)
Benzyl alcohol (500 mg)
Benzyl benzoate (750 mg)

Għal-lista sħiħa ta’ eċċipjenti, ara sezzjoni 6.1


3. 	GĦAMLA FARMAĊEWTIKA

Soluzzjoni għall-injezzjoni.

Soluzzjoni ċara, bla kulur għal tagħti fl-isfar, viskuża


4. TAGĦRIF KLINIKU

4.1	Indikazzjonijiet terapewtiċi

Fulvestrant huwa indikat:
· bħala monoterapija għat-trattament ta’ kanċer tas-sider pożittiv għar-riċettur tal-estroġenu, lokalment avvanzat jew metastatiku fin-nisa li jkunu għaddew mill-menopawża: 
· li fil-passat ma kinux ġew ittrattati b’terapija endokrinali, jew
· meta terġa’ titfaċċa l-marda waqt jew wara terapija ta’ sostenn b’anti-estroġenu, jew jekk il-marda marret għall-agħar wara terapija b’anti-estroġenu.
· flimkien ma’ palbociclib għat-trattament ta’ kanċer tas-sider pożittiv għar-riċettur tal-ormon (HR, hormone receptor), negattiv għar-riċettur 2 tal-fattur tat-tkabbir epidermali fil-bniedem (HER2, human epidermal growth factor receptor 2), lokalment avvanzat jew metastatiku fin-nisa li rċivew terapija endokrinali minn qabel (ara sezzjoni 5.1).

Fin-nisa ta’ qabel jew ta’ waqt il-menopawża, it-trattament ta’ kombinazzjoni b’palbociclib għandu jiġi kkombinat ma’ agonista ta’ ormon li jistimula l-produzzjoni tal-ormon ta’ lutenizazzjoni (LHRH, luteinizing hormone releasing hormone).

4.2	Pożoloġija u metodu ta’ kif għandu jingħata

Pożoloġija

Nisa adulti (inkluż l-anzjani)
Id-doża rakkomandata hi ta’ 500 mg b’intervalli ta’ xahar, b’doża addizzjonali ta’ 500 mg li tingħata ġimagħtejn wara l-ewwel doża.

Meta fulvestrant jintuża flimkien ma’ palbociclib, jekk jogħġbok irreferi wkoll għas-Sommarju tal-Karatteristiċi tal-Prodott ta’ palbociclib.

Qabel il-bidu tat-trattament bil-kombinazzjoni ta’ fulvestrant flimkien ma’ palbociclib, u sakemm idum għaddej, in-nisa ta’ qabel jew ta’ waqt il-menopawża għandhom jiġu ttrattati b’agonisti ta’ LHRH skont il-prattika klinika lokali.

Popolazzjonijiet speċjali

Indeboliment tal-kliewi
Ma huwa rakkomandat ebda aġġustament fid-doża għal pazjenti b’indeboliment tal-kliewi ħafif jew moderat (livell ta’ tneħħija ta’ kreatinina ≥30 mL/min). Is-sigurtà u l-effikaċja ma ġewx evalwati f’pazjenti b’indeboliment sever tal-kliewi (livell ta’ tneħħija ta’ kreatinina <30 mL/min). Għalhekk huwa rakkomandat li tiġi eżerċitata l-kawtela f’dawn il-pazjenti (ara sezzjoni 4.4).

Indeboliment tal-fwied
Ma huwa rakkomandat ebda aġġustament fid-doża għal pazjenti b’indeboliment tal-fwied ħafif jew moderat.
Madankollu, peress li l-espożizzjoni għal fulvestrant tista’ tiżdied, fulvestrant irid jintuża b’kawtela f’dawn il-pazjenti. M’hemm l-ebda data dwar pazjenti b’indeboliment sever tal-fwied (ara s-sezzjonijiet 4.3, 4.4 u 5.2).

Popolazzjoni pedjatrika
Is-sigurtà u l-effikaċja ta’ fulvestrant fit-tfal mit-twelid sa 18-il sena ma ġewx determinati. Data disponibbli attwalment hija deskritta fis-sezzjonijiet 5.1 u 5.2, iżda ma tista’ ssir l-ebda rakkomandazzjoni dwar pożoloġija.

Metodu ta’ kif għandu jingħata

Fulvestrant Mylan għandu jingħata bħala żewġ injezzjonijiet ta’ 5 mL konsekuttivi, bil-mod, fil-muskolu tal-warrani (1-2 minuti kull injezzjoni), waħda fuq kull naħa tal-warrani (żona gluteali).

Għandha tiġi eżerċitata l-kawtela jekk Fulvestrant Mylan jiġi injettat fis-sit dorsogluteali minħabba l-prossimità tan-nerv xjatiku sottostanti.

Għal istruzzjonijiet dettaljati dwar kif għandu jingħata, ara sezzjoni 6.6.

4.3	Kontra-indikazzjonijiet

Sensittività eċċessiva għas-sustanza attiva jew għal kwalunkwe sustanza mhux attiva elenkata  fis-sezzjoni 6.1.
Tqala u treddigħ (ara sezzjoni 4.6).
Indeboliment sever tal-fwied (ara sezzjonijiet 4.4 u 5.2).

4.4 		Twissijiet speċjali u prekawzjonijiet għall-użu

Fulvestran għandu jintuża b’kawtela f’pazjenti b’indeboliment tal-fwied minn ħafif għal moderat (ara sezzjonijiet 4.2, 4.3 u 5.2).

Fulvestrant għandu jintuża b’kawtela f’pazjenti b’indeboliment sever tal-kliewi (tneħħija ta’ kreatinina inqas minn 30 mL/min). 

Minħabba li jingħata ġewwa l-muskoli, fulvestrant għandu jintuża b’kawtela jekk ikun qed jintuża għat-trattament ta’ pazjenti li jbatu minn dijatesi bi tnixxija tad-demm, tromboċitopenija jew dawk li jkunu qed jingħataw xi trattament b’anti-koagulanti.

Avvenimenti tromboemboliċi huma osservati b’mod komuni f’nisa b’kanċer tas-sider avvanzat u ġew osservati fi studji kliniċi b’fulvestrant (ara sezzjoni 4.8). Dan għandu jiġi kkunsidrat meta fulvestrant jiġi ordnat minn tabib lil pazjenti b’riskju.

Bl-injezzjoni ta’ fulvestrant ġew irrappurtati episodji relatati mas-sit tal-injezzjoni inklużi xjatika, newralġija, uġigħ newropatiku, u newropatija periferali. Għandha tiġi eżerċitata l-kawtela waqt li fulvestrant jingħata fis-sit tal-injezzjoni dorsogluteali minħabba l-prossimità tan-nerv xjatiku sottostanti (ara sezzjonijiet 4.2 u 4.8).

M’hemm l-ebda data dwar l-effett fit-tul ta’ fulvestrant fuq l-għadam. Minħabba l-mekkaniżmu ta’ azzjoni ta’ fulvestrant hemm riskju potenzjali ta’ osteoporożi.

L-effikaċja u s-sigurtà ta’ fulvestrant (jew bħala monoterapija jew flimkien ma’ palbociclib) ma ġewx studjati f’pazjenti b’mard vixxerali kritiku.

Meta fulvestrant jiġi kkombinat ma’ palbociclib, jekk jogħġbok irreferi wkoll għas-Sommarju tal-Karatteristiċi tal-Prodott ta’ palbociclib.

Interferenza ma’ assaġġi ta’ antikorpi ta’ estradiol

Minħabba s-similarità strutturali ta’ fulvestrant u estradiol, fulvestrant jista’ jinterferixxi ma’ assaġġi ta’ estradiol ibbażati fuq l-antikorpi u dan jista’ jwassal għal livelli miżjuda b’mod falz ta’ estradiol.

Popolazzjoni pedjatrika

Fulvestrant mhuwiex rakkomandat għall-użu fit-tfal u adolexxenti għax is-sigurtà u l-effikaċja ma ġewx stabbiliti f’dan il-grupp ta’ pazjenti (ara sezzjoni 5.1).

Fulvestrant Mylan fih 10% w/v alkoħol (ethanol)

Dan il-prodott mediċinali fih 500 mg alkoħol (ethanol) f’kull 5 mL li huwa ekwivalenti għal 10% w/v. L-ammont f’doża waħda tat-trattament (jiġifieri żewġ siringi) ta’ din il-prodott mediċinali huwa ekwivalenti għal inqas minn 25 mL birra jew 10 mL inbid. L-ammont żgħir ta’ alkoħol f’din il-prodott mediċinali mhux se jkollu xi effetti notevoli.

Fulvestrant Mylan fih benzyl alcohol

Dan il-prodott mediċinali fih 500 mg benzyl alcohol f’kull 5 mL li huwa ekwivalenti għal 100 mg/mL (10% w/v). Benzyl alcohol jista’ jikkawża reazzjonijiet allerġiċi.

Fulvestrant Mylan fih benzyl benzoate għal kull injezzjoni

Dan il-prodott mediċinali fiħ 750 mg benzyl benzoate f’kull 5 mL, li huwa ekwivalenti għal 150 mg/mL (15% w/v).

4.5 Interazzjonijiet ma’ prodotti mediċinali oħra u forom oħra ta’ interazzjoni

Studju kliniku dwar l-interazzjoni ma’ midazolam (substrat ta’ CYP3A4) wera li fulvestrant ma jinibixxix is-CYP3A4. Studji kliniċi dwar l-interazzjoni ma’ rifampicin (induttur ta’ CYP3A4) u ma’ ketoconazole (inibitur ta’ CYP3A4) ma wrew l-ebda evidenza ta’ tibdil klinikament rilevanti fit-tneħħija ta’ fulvestrant. Għalhekk mhux meħtieġ aġġustament fid-doża f’dawk il-pazjenti li jkunu qed jingħataw fulvestrant u inibituri jew indutturi ta’ CYP3A4 fl-istess ħin..

4.6 Fertilità, tqala u treddigħ

Nisa li jistgħu joħorġu tqal

Pazjenti f’età li jista’ jkollhom it-tfal għandhom jużaw metodi effettivi ta’ kontraċezzjoni waqt it-trattament b’Fulvestrant Mylan u għal sentejn wara l-aħħar doża.

Tqala

Fulvestrant m’għandux jingħata waqt it-tqala (ara sezzjoni 4.3). Wara li ngħatat doża waħda ġol-muskoli fil-firien u l-fniek, intwera li Fulvestrant jgħaddi mill-plaċenta. Studji f’annimali wrew effett tossiku fuq is-sistema riproduttiva, inkluż żieda fil-każi ta’ anormalitajiet u mwiet tal-fetu (ara sezzjoni 5.3). Jekk mara li tkun qed tieħu fulvestrant tinqabad tqila, din għandha tiġi infurmata bil-potenzjal tal-effetti ħżiena fuq il-fetu kif ukoll bir-riskju li tkorri t-tqala.

Treddigħ

It-treddigħ għandu jitwaqqaf waqt it-trattament b’fulvestrant. Fulvestrant jiġi eliminat fil-ħalib fil-firien li jkunu qed ireddgħu. Mhux magħruf jekk fulvestrant jiġix eliminat mill-ħalib tas-sider tal-bniedem. L-użu waqt it-treddigħ huwa kontra-indikat minħabba l-potenzjal ta’ reazzjonijiet avversi serji kkawżati minn fulvestrant fi trabi li jkunu qed jirċievu l-ħalib tas-sider. (ara sezzjoni 4.3)

Fertilità

L-effetti ta’ Fulvestrant fuq il-fertilità fil-bniedem ma ġewx studjati.

4.7	Effetti fuq il-ħila biex issuq u tħaddem magni

Fulvestrant m’għandu l-ebda effett jew ftit li xejn għandu effett fuq il-ħila biex issuq u tħaddem magni. Iżda minħabba li astenja ġiet irrappurtata b’mod komuni ħafna b’fulvestrant, il pazjenti li esperjenzaw din ir-reazzjoni avversa għandhom joqogħdu attenti waqt is-sewqan u t-tħaddim ta’ magni.

4.8	Effetti mhux mixtieqa

Sommarju tal-profil tas-sigurtà

Monoterapija
Din is-sezzjoni tipprovdi informazzjoni dwar ir-reazzjonijiet avversi kollha minn studji kliniċi, studji ta’ wara t-tqegħid fis-suq u rapporti spontanji. Fis-sett tad-data miġbur ta’ monoterapija b’fulvestrant, ir-reazzjonijiet avversi irrappurtati bl-aktar mod frekwenti kienu reazzjonijiet fis-sit tal-injezzjoni, astenja, nawsja u żieda fl-enzimi epatiċi (ALT, AST, ALP).

F’Tabella 1, il-kategoriji ta’ frekwenza tar-reazzjonijiet avversi għall-mediċina (ADRs, adverse drug reactions) li ġejjin ġew ikkalkolati abbażi tal-grupp ta’ trattament ta’ fulvestrant 500 mg f’analiżi tas-sigurtà miġbura ta’ studji li qabblu fulvestrant 500 mg ma’ fulvestrant 250 mg [CONFIRM (Studju D6997C00002), FINDER 1 (Studju D6997C00004), FINDER 2 (Studju D6997C00006), u NEWEST (Studju D6997C00003) studji], jew minn FALCON (Studju D699BC00001) waħdu li qabbel fulvestrant 500 mg ma’ anastrozole 1 mg. Meta l-frekwenzi bejn l-analiżi tas-sigurtà miġbura u FALCON ikunu differenti, tiġi ppreżentata l-ogħla frekwenza. Il- frekwenzi f’Tabella 1 kienu bbażati fuq ir-reazzjonijiet avversi għall-mediċina kollha li ġew irrappurtati, mingħajr kunsiderazzjoni għall-valutazzjoni tal-kawżalità tal-investigatur. Id-durata medjana ta’ trattament b’fulvestrant 500 mg fost is-sett tad-data miġbur (inkluż l-istudji msemmija hawn fuq flimkien ma’ FALCON) kienet ta’ 6.5 xhur.

Lista f’tabella ta’ reazzjonijiet avversi

Ir-reazzjonijiet avversi elenkati hawn taħt huma kklassifikati skont il-frekwenza u s-Sistema tal-Klassifika tal-Organi (SOC). Il-gruppi tal-frekwenza huma definiti skont il-konvenzjoni li ġejja: Komuni ħafna (≥1/10), Komuni (≥1/100 sa <1/10), Mhux komuni (≥1/1,000 sa <1/100). F’kull grupp ta’ frekwenza, ir-reazzjonijiet avversi huma rrappurtati skont is-serjetà tagħhom, b’dawk l-aktar serji jitniżżlu l-ewwel.

Tabella 1		Reazzjonijiet avversi għall-mediċina rrappurtati f’pazjenti ttrattati b’monoterapija b’fulvestrant

	Reazzjonijiet avversi skont is-sistema tal-klassifika tal-organi u l-frekwenza

	Infezzjonijiet u infestazzjonijiet
	Komuni
	Infezzjonijiet fis-sistema tal-awrina

	Disturbi tad-demm u tas-sistema limfatika
	Komuni
	Tnaqqis fl-għadd ta’ plejtlitse

	Disturbi fis-sistema immuni
	Komuni ħafna
	Reazzjonijiet ta’ sensittività eċċessivae

	
	Mhux komuni
	Reazzjonijiet anafilattiċi

	Disturbi fil-metaboliżmu u n-nutrizzjoni
	Komuni
	Anoressijaa

	Disturbi fis-sistema nervuża
	Komuni
	Uġigħ ta’ ras

	Disturbi vaskulari
	Komuni ħafna
	Fwawar ta’ sħanae

	
	Komuni
	Tromboemboliżmu fil-vinia

	Distubi gastro-intestinali
	Komuni ħafna
	Nawsja

	
	Komuni
	Rimettar, dijarea

	Disturbi fil-fwied u fil-marrara
	Komuni ħafna
	Żieda fil-livelli tal-enzimi epatiċi għoljin (ALT, AST, ALP)a

	
	Komuni
	Livell ta’ bilirubina għolia

	
	Mhux komuni
	Insuffiċjenza epatikaċ, f, epatitef, livell għoli ta’ gamma-GTf

	Disturbi fil-ġilda u fit-tessuti ta’ taħt il-ġilda
	Komuni ħafna
	Raxxe

	Disturbi muskolu-skeletriċi u tat-tessuti konnettivi
	Komuni ħafna
	Uġigħ fil-ġogi u muskolu-skeletrikud

	
	Komuni
	Uġigħ fid-dahara

	Disturbi fis-sistema riproduttiva u fis-sider
	Komuni

	Emorraġija vaġinalie

	
	Mhux komuni

	Moniljasi vaġinalif, lewkorreaf

	Disturbi ġenerali u kondizzjonijiet ta’ mnejn jingħata
	Komuni ħafna

	Astenjaa, reazzjonijiet fis-sit tal-injezzjonib


	
	Komuni
	Newropatija periferalie, xjatikae


	
	Mhux komuni
	Emorraġija fis-sit tal-injezzjonif, ematoma fis-sit tal-injezzjonif, newralġijaċ,f


a.	Jinkludu reazzjonijiet avversi għall-mediċina li għalihom, il-kontribuzzjoni eżatta ta’ fulvestrant ma tistax tiġi assessjata minħabba l-marda sottostanti.
b.	It-terminu reazzjonijiet fis-sit tal-injezzjoni ma jinkludix it-termini emorraġija fis-sit tal-injezzjoni, ematoma fis-sit tal-injezzjoni, xjatika, newralġija u newropatija periferali. 
ċ.	L-avveniment ma kienx osservat fl-istudji kliniċi maġġuri (CONFIRM, FINDER 1, FINDER 2, NEWEST). 
	Il-frekwenza ġiet ikkalkulata permezz tal-limitu ta’ fuq tal-intervall ta’ kunfidenza ta’ 95% għall-istima tal-punt. Dan huwa kkalkulat bħala 3/560 (fejn 560 huwa n-numru ta’ pazjenti fl-istudji kliniċi maġġuri), li huwa ekwivalenti għal kategorija ta’ frekwenza ‘mhux komuni’.
d.	Jinkludu: artralġja, u uġigħ muskolu-skelettriku inqas frekwenti, majalġja u uġigħ f’estremità.
e.	Il-kategorija tal-frekwenza tvarja bejn sett ta’ data ta’ sigurtà miġbur u FALCON.
f.	ADR ma ġietx osservata f’FALCON.

Deskrizzjoni ta’ reazzjonijiet avversi magħżula

Id-deskrizzjonijiet inklużi hawn taħt huma bbażati fuq is-sett ta’ analiżi tas-sigurtà ta’ 228 pazjent li rċivew tal-inqas doża waħda (1) ta’ fulvestrant u 232 pazjent li rċivew tal-inqas doża waħda (1) ta’ anastrozole, rispettivament fl-istudju FALCON ta’ Fażi 3.

Uġigħ fil-ġogi u muskolu-skeletriku 
Fl-istudju FALCON, in-numru ta’ pazjenti li rrappurtaw reazzjoni avversa ta’ uġigħ fil-ġogi u muskolu-skeletriku kien ta’ 65 (31.2%) u 48 (24.1%) għall-fergħat ta’ fulvestrant u anastrozole, rispettivament. Mill-65 pazjent fil-fergħa ta’ fulvestrant, 40% (26/65) tal-pazjenti rrappurtaw uġigħ fil-ġogi u uġigħ muskolu-skeletriku fl-ewwel xahar tat-trattament, u 66.2% (43/65) tal-pazjenti fl-ewwel 3 xhur tat-trattament. L-ebda pazjent ma rrapporta avvenimenti li kienu ta’ CTCAE Grad ≥3 jew li kienu jeħtieġu tnaqqis fid-doża, interruzzjoni fid-doża, jew twaqqif tat-trattament minħabba dawn ir-reazzjonijiet avversi.

Terapija kombinata ma’ palbociclib
Il-profil tas-sigurtà globali ta’ fulvestrant meta jintuża flimkien ma’ palbociclib huwa bbażat fuq data minn 517-il pazjent b’kanċer tas-sider pożittiv għall-HR, negattiv għall-HER2 avvanzat jew metastatiku fl-istudju randomizzat PALOMA3 (ara sezzjoni 5.1). Ir-reazzjonijiet avversi l-aktar komuni (≥20%) ta’ kwalunkwe grad irrappurtati f’pazjenti li kienu qed jirċievu fulvestrant flimkien ma’ palbociclib kienu newtropenija, lewkopenija, infezzjonijiet, għeja, nawsja, anemija, stomatite, dijarea, tromboċitopenija u rimettar. Ir-reazzjonijiet avversi l-aktar komuni (≥2%) ta’ Grad ≥3 kienu newtropenija, lewkopenija, infezzjonijiet, anemija, żieda fl-AST, tromboċitopenija u għeja.

Tabella 2 tirrapporta r-reazzjonijiet avversi minn PALOMA3.
Id-durata medjana tal-esponiment għal fulvestrant kienet ta’ 11.2 xhur fil-fergħa ta’ fulvestrant + palbociclib u 4.8 xhur fil-fergħa ta’ fulvestrant + placebo. Id-durata medjana tal-esponiment għal palbociclib fil-fergħa ta’ fulvestrant + palbociclib kienet ta’ 10.8 xhur.

Tabella 2 	Reazzjonijiet avversi abbażi tal-Istudju PALOMA3 (N=517)

	Sistema tal-Klassifika tal-Organi
Frekwenza
Terminu Ppreferuta
	Fulvestrant + Palbociclib (N=345)
	Fulvestrant+ plaċebo (N=172)

	
	Il-Gradi Kollha
n (%)
	Grad ≥ 3
n (%)
	Il-Gradi Kollha
n (%)
	Grad ≥ 3
n (%)

	Infezzjonijiet u infestazzjonijiet

	Komuni ħafna
	
	
	
	

	   Infezzjonijietb
	188 (54.5)
	19 (5.5)
	60 (34.9)
	6 (3.5)

	Disturbi tad-demm u tas-sistema limfatika

	Komuni ħafna
	
	
	
	

	   Newtropenijac
	290 (84.1)
	240 (69.6)
	6 (3.5)
	0 

	   Lewkopenijad
	207 (60.0)
	132 (38.3)
	9 (5.2)
	1 (0.6)

	   Anemijae
	109 (31.6)
	15 (4.3)
	24 (14.0)
	4 (2.3)

	   Tromboċitopeniiaf
	88 (25.5)
	10 (2.9)
	0
	0

	Mhux komuni
	
	
	
	

	   Newtropenija bid-deni
	3 (0.9)
	3 (0.9)
	0
	0

	Disturbi fil-metaboliżmu u n-nutrizzjoni

	Komuni ħafna
	
	
	
	

	   Nuqqas ta’ aptit
	60 (17.4)
	4 (1.2)
	18 (10.5)
	1 (0.6)

	Disturbi fis-sistema nervuża

	Komuni
	
	
	
	

	   Diżgewżja
	27 (7.8)

	0
	6 (3.5)
	0

	Disturbi fl-għajnejn

	Komuni
	
	
	
	

	   Żieda fil-lakrimazzjoni
	25 (7.2)
	0
	2 (1.2)
	0

	   Vista mċajpra
	24 (7.0)
	0
	3 (1.7)
	0

	   Għajn xotta
	15 (4.3)
	0
	3 (1.7)
	0

	Disturbi respiratorji, toraċiċi u medjastinali 

	Komuni
	
	
	
	

	   Epistassi
	25 (7.2)

	0
	4 (2.3)

	0

	Disturbi gastro-intestinali

	Komuni ħafna
	
	
	
	

	   Dardir
	124 (35.9)
	2 (0.6)
	53 (30.8)
	1 (0.6)

	   Stomatiteg
	104 (30.1)
	3 (0.9)
	24 (14.0)
	0

	   Dijarea
	94 (27.2)
	0
	35 (20.3)
	2 (1.2)

	   Rimettar
	75 (21.7)
	2 (0.6)
	28 (16.3)
	1 (0.6)

	Disturbi fil-ġilda u fit-tessuti ta’ taħt il-ġilda 

	Komuni ħafna
	
	
	
	

	   Alopeċja
	67 (19.4)
	NA
	11 (6.4)
	NA

	   Raxxh
	63 (18.3)
	3 (0.9)
	10 (5.8)
	0

	Komuni
	
	
	
	

	   Ġilda xotta
	28 (8.1)
	0
	3 (1.7)
	0

	Disturbi ġenerali u kondizzjonijiet ta’ mnejn jingħata 

	Komuni ħafna
	
	
	
	

	   Għeja
	152 (44.1)
	9 (2.6)
	54 (31.4)
	2 (1.2)

	   Deni
	47 (13.6)

	1 (0.3)
	10 (5.8)

	0

	Komuni
	
	
	
	

	   Astenija
	27 (7.8)
	1 (0.3)
	13 (7.6)
	2 (1.2)

	Investigazzjonijiet

	Komuni ħafna
	
	
	
	

	   Żieda fl-AST
	40 (11.6)
	11 (3.2)
	13 (7.6)
	4 (2.3)

	Komuni

	   Żieda fl-ALT
	30 (8.7)
	7 (2.0)
	10 (5.8)
	1 (0.6)


ALT= alanina aminotransferażi; AST= aspartat aminotransferażi; N/n=numru ta’ pazjenti; N/A=Mhux applikabbli.
a It-Termini Ppreferuti (PTs, Preferred Terms) huma mniżżla skont MedDRA 17.1.
b L-infezzjonijiet jinkludu l-PTs kollha li huma parti mis-Sistema tal-Klassifika tal-Organi Infezzjonijiet u infestazzjonijiet.
c In-newtropenija tinkludi l-PTs li ġejjin: Newtropenija, Għadd imnaqqas tan-newtrofili.
d Il-lewkopenija tinkludi l-PTs li ġejjin: Lewkopenija, Għadd imnaqqas taċ-ċelloli bojod tad-demm.
e L-anemija tinkludi l-PTs li ġejjin: Anemija, Emoglobina mnaqqsa, Ematokrit imnaqqas.
f It-tromboċitopeniia tinkludi l-PTs li ġejjin: Tromboċitopenija, Għadd imnaqqas tal-plejtlits.
g L-istomatite tinkludi l-PTs li ġejjin: Stomatite tal-ħalq, Kejlite, Glossite, Glossodinja, Ulċerazzjoni fil-ħalq, Infjamazzjoni mukuża, Uġigħ orali, Skumdità orofarinġeali, Uġigħ orofarinġeali, Stomatite.
h Ir-raxx jinkludi l-PTs li ġejjin: Raxx, Raxx makulo-papulari, Raxx pruritku, Raxx eritematuż, Raxx papulari, Dermatite, Dermatite akneiforma, Eruzzjoni tossika tal-ġilda.

Deskrizzjoni ta’ reazzjonijiet avversi magħżula

Newtropenija
F’pazjenti li kienu qed jirċievu fulvestrant flimkien ma’ palbociclib fl-istudju PALOMA3, ġiet irrappurtata newtropenija ta’ kwalunkwe grad f’290 (84.1%) pazjent, b’newtropenija ta’ Grad 3 li ġiet irrappurtata f’200 (58.0%) pazjent, u b’newtropenija ta’ Grad 4 li ġiet irrappurtata f’40 (11.6%) pazjent. Fil-fergħa ta’ fulvestrant + plaċebo (n=172), ġiet irrappurtata newtropenija ta’ kwalunkwe grad f’6 (3.5%) pazjenti. Ma kien hemm l-ebda rapport ta’ newtropenija ta’ Grad 3 u 4 fil-fergħa ta’ fulvestrant + plaċebo.

F’pazjenti li kienu qed jiriċevu fulvestrant flimkien ma’ palbociclib, iż-żmien medjan għall-ewwel episodju ta’ newtropenija ta’ kwalunkwe grad kien ta’ 15-il jum (medda: 13-512-il jum) u d-durata medjana ta’ newtropenija ta’ Grad ≥3 kienet ta’ 16-il jum. Ġiet irrappurtata newtropenija bid-deni f’3 (0.9%) pazjenti li kienu qed jirċievu fulvestrant flimkien ma’ palbociclib.

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali mniżżla f’Appendiċi V.

4.9 	Doża eċċessiva

Hemm rapporti iżolati ta’ doża eċċessiva b’fulvestrant fil-bnedmin. F’każ ta’ doża eċċessiva, huwa rrakkomandat li jingħata trattament ta’ sostenn għas-sintomi. Studji li saru fuq l-annimali implikaw li l-ebda effett ma kien evidenti ħlief dawk relatati direttament jew indirettament mal-attività antiestroġenika b’dożi għolja ta’ fulvestrant (ara sezzjoni 5.3). 


5.	PROPRJETAJIET FARMAKOLOĠIĊI

5.1 Proprjetajiet farmakodinamiċi 

Kategorija farmakoterapewtika: Terapija endokrinali, anti-estroġeni, Kodiċi ATC: L02BA03

Mekkaniżmu ta’ azzjoni u effetti farmakodinamiċi

Fulvestrant huwa antagonista kompetittiv tar-riċettur tal-estroġenu (ER, estrogen receptor) u jeħel mar-riċetturi tal-estroġenu b’affinità li hija komparabbli ma’ dik ta’ estradiol. Fulvestrant jimblokka l-azzjonijiet trofiċi tal-estrogeni mingħajr xi attività agonista (simili għal estroġenu) parzjali. 
Il-mekkaniżmu ta’ azzjoni huwa relatat ma’ tnaqqis (down-regulation) tar-riċettur tal-proteina tal-estroġenu (ER). 
Studji kliniċi li saru fuq nisa li għaddew mill-menopawża li kellhom tumur tas-sider primarju indikaw li fulvestrant inaqqas (down-regulation) b’mod sinfikanti l-proteina ER f’tumuri li huma pożittivi għal ER meta mqabbel ma’ placebo. Kien hemm ukoll tnaqqis sinifikanti f’espressjonijiet tar-riċettur ta’ progesterone konsistenti ma’ nuqqas ta’ effetti agonistiċi intrinsiċi estroġenali. Intwera wkoll li fulvestrant 500 mg inaqqas (downregulates) l-ER u l-markatur tal-proliferazzjoni Ki67, aktar minn fulvestrant 250 mg f’tumuri tas-sider f’kura miżjuda fil-bidu f’nisa ta’ wara l-menopawża.

Effikaċja u sigurtà klinika f’kanċer tas-sider fi stat avvanzat

Monoterapija
Tlesta  studju kliniku ta’ Fażi 3 li fih kien hemm involuti 736 mara li għaddew mill-menopawża u li kellhom kanċer tas-sider fi stat avvanzat u li reġgħet tfaċċatilhom il-marda waqt jew wara t-terapija miżjuda endrokrinali jew li l-marda aggravat wara t-terapija endokrinali għal marda avvanzata. L-istudju inkluda 423 pazjent li l-marda tagħhom reġgħet tfaċċat jew li aggravat waqt li kienu fuq terapija bl-antiestroġenu (AE sotto grupp) u 313-il pazjent li l-marda tagħhom reġgħet tfaċċat jew li aggravat waqt terapija b’inibitur tal-aromatase (AI sotto grupp). Dan l-istudju qabbel l-effikaċja u s-sigurta ta’ fulvestrant 500 mg (n=362) ma’ fulvestrant 250 mg (n=374). Il-punt tat-tmiem primarju kien sopravivenza mingħajr progressjoni (PFS, progression-free survival). Punti ta’ tmiem sekondarji ewlenin tal-effikaċja jinkludu r-rata tar-rispons oġġettiv (ORR, objective response rate), ir-rata ta’ benefiċċju kiniku (CBR, clinical benefit rate) u s-sopravivenza globali (OS, overall survival). Riżultati tal-effikaċja għall-istudju CONFIRM huma mogħtija fil-qosor f’Tabella 3.

Tabella 3	Sommarju tar-riżultati tal-punt tat-tmiem primarju tal-effikaċja (PFS) u punti ta’ tmiem sekondarji ewlenin tal-effikaċja fl-istudju CONFIRM
	Varjabbli
	Tip ta’ stima; tqabbil tat-trattament
	Fulvestrant 500 mg
(N=362)
	Fulvestrant 250 mg
(N=374)
	Tqabbil bejn gruppi 
(Fulvestrant 500 mg/Fulvestrant 250 mg)

	
	
	
	
	Proporzjon ta’ periklu
	CI ta’ 95%
	valur-p

	PFS 

	K-M medjan f’xhur; 
proporzjon ta’ periklu
	
	
	
	
	

	Il-Pazjenti Kollha
	   6.5
	5.5
	0.80
	0.68, 0.94
	0.006

	 -Sotto grupp ta’ AE (n=423)
	8.6
	5.8
	0.76
	0.62, 0.94
	0.013

	 -Sotto grupp ta’ AI (n=313)a
	5.4
	4.1
	0.85
	0.67, 1.08
	0.195

	OSb
	K-M medjan f’xhur; 
proporzjon ta’ periklu
	
	
	
	
	

	Il-Pazjenti Kollha
	
	 26.4
	 22.3
	 0.81
	0.69, 0.96
	0.016c

	 -Sotto grupp ta’ AE (n=423)
	 30.6
	 23.9
	 0.79
	 0.63, 0.99
	 0.038c

	 -Sotto grupp ta’ AI (n=313)a 
	24.1
	20.8
	 0.86
	 0.67, 1.11
	 0.241c

	Varjabbli
	Tip ta’ stima; tqabbil tat-trattament
	Fulvestrant 500 mg
(N=362)
	Fulvestrant 250 mg
(N=374)
	Tqabbil bejn gruppi 
(Fulvestrant 500 mg / Fulvestrant  250 mg)

	
	
	
	
	Differenza assoluta f’%
	CI ta’ 95%
	

	ORRd
	% ta’ pazjenti b’ OR; 
differenza assoluta f’%
	
	
	
	
	

	Il-Pazjenti Kollha
	13.8
	14.6
	-0.8
	-5.8, 6.3
	

	 -Sotto grupp ta’ AE (n=296)
	18.1
	19.1
	-1.0
	-8.2, 9.3
	

	 -Sotto grupp ta’ AI (n=205)a 
	7.3
	8.3
	-1.0
	-5.5, 9.8
	

	CBRe
	% ta’ pazjenti b’CB; 
differenza assoluta f’%

	
	
	
	

	Il-Pazjenti Kollha
	
	45.6
	39.6
	6.0
	-1.1, 13.3
	

	 -Sotto grupp ta’ AE (n=423)
	52.4
	45.1
	7.3
	-2.2, 16.6
	

	 -Sotto grupp ta’ AI (n=313)a 
	36.2
	32.3
	3.9
	-6.1, 15.2
	


a	Fulvestrant huwa indikat f’pazjenti li l-marda tagħhom tkun reġgħet tfaċċat jew aggravat meta kienu fuq terapija b’anti-estroġenu. Ir-riżultati fis-sotto grupp A1 mhumiex konklussivi.
b	OS hija ppreżentata għall-analiżi tas-sopravivenza finali f’maturità ta’ 75%.
c	Il-valur-p nominali mingħajr ebda aġġustament magħmul għall-multipliċità bejn l-analiżi tas-sopravivenza globali inizjali f’maturità ta’ 50% u l-analiżi tas-sopravivenza aġġornata f’maturità ta’ 75%
d	L-ORR ġie vvalutat f’pazjenti li kienu evalwabbli għar-rispons mil-linja bażi (jiġifieri dawk li kellhom il-marda titkejjel mil-linja bażi: 240 pazjent fil-grupp ta’ fulvestrant 500 mg u 261 pazjent fil-grupp ta’ fulvestrant 250 mg).
e	Pazjenti bl-aqwa rispons oġġettiv ta’ rispons komplet, rispons parzjali jew marda stabbli ≥24 ġimgħa.
PFS:Sopravivenza mingħajr progressjoni; ORR:Rata tar-ripons oġġettiv; OR:Rispons oġġettiv; CBR:Rata ta’ benefiċċju kliniku; CB:Benefiċċju kliniku; OS:Sopravivenza globali; K-M:Kaplan-Meier; CI:Intervall ta’ kunfidenza; A1: Inibitur tal-aromatase; AE:Anti-estroġenu

Sar studju ta’ Fażi 3, randomizzat, double-blind, double-dummy, multiċentriku dwar fulvestrant 500 mg kontra anastrozole 1 mg fin-nisa li kienu għaddew mill-menopawża b’kanċer tas-sider pożittiv għal ER u/jew pożittiv għal PgR lokalment avvanzat jew metastatiku li fil-passat ma ġewx ittrattati b’xi terapija bl-ormoni. Total ta’ 462 pazjent ġew randomizzati 1:1 sekwenzjalment sabiex jirċievu jew fulvestrant 500 mg jew anastrozole 1 mg. Ir-randomizzazzjoni ġiet stratifikata permezz tal-ambjent tal-marda (lokalment avvanzata jew metastatika), qabel il-kimoterapija, għal mard avvanzat, u mard li jista’ jitkejjel.

Il-punt tat-tmien tal-effikaċja primarju tal-istudju kien is-sopravivenza mingħajr progressjoni (PFS) ivvalutata mill-investigatur evalwata skont RECIST 1:1 (Kriterji ta’ Evalwazzjoni tar-Rispons f’Tumuri Solidi). Punti tat-tmiem sekondarji ewlenin tal-effikaċja kienu jinkludu s-sopravivenza globali (OS) u r-rata tar-rispons oġġettiv (ORR).

Il-pazjenti li rreġistraw f’dan l-istudju kellhom età medjana ta’ 63 sena (firxa 36-90). Il-maġġoranza tal-pazjenti (87.0%) kellhom marda metastatika fil-linja bażi. Ħamsa u ħamsin fil-mija (55.0%) tal-pazjenti kellhom metastażi vixxerali fil-linja bażi. Total ta’ 17.1% tal-pazjenti rċivew kors ta’ kimoterapija preċedenti għal marda avvanzata; 84.2% kellhom marda li tista’ titkejjel. 

Ġew osservati riżultati konsistenti fil-maġġoranza tas-sottogruppi ta’ pazjenti speċifikati minn qabel. Għas-sottogrupp tal-pazjenti bil-marda limitata għal metastażi mhux vixxerali (n=208), l-HR kien ta’ 0.592 (95% CI: 0.419, 0.837) għall-fergħa ta’ fulvestrant meta mqabbel mal-fergħa ta’ anastrozole. Għas-sottogrupp ta’ pazjenti b’metastażi vixxerali (n=254), l-HR kien ta’ 0.993 (95% CI: 0.740, 1.331) għall-fergħa ta’ fulvestrant meta mqabbel mal-fergħa ta’ anastrozole. Ir-riżultati tal-effikaċja tal-istudju FALCON huma ppreżentati f’Tabella 4 u f’Figura 1.

Tabella 4	Sommarju tar-riżultati tal-punt tat-tmiem primarju tal-effikaċja u punti ta’ tmiem sekondarji ewlenin tal-effikaċja fl-istudju (Valutazzjoni tal-Investigatur, Popolazzjoni b’Intenzjoni li Tiġi Ttrattata) ─ l-istudju FALCON
	
	Fulvestrant 
500 mg
(N=230)
	Anastrozole
1 mg
(N=232)

	Sopravivenza Mingħajr Progressjoni

	Numru ta’ Avvenimenti PFS (%)
	143 (62.2%)
	166 (71.6%)

	Proporzjon ta’ Periklu PFS (95% CI) u valur-p
	HR 0.797 (0.637 - 0.999)
p = 0.0486

	PFS Medjana [xhur (95% CI)]
	16.6 (13.8, 21.0)
	13.8 (12.0, 16.6)

	Numru ta’ Avvenimenti OS*
	67 (29.1%)
	75 (32.3%)

	Proporzjon ta’ Periklu OS (95% CI) u valur-p
	HR 0.875 (0.629 – 1.217)
p = 0.4277

	ORR**
	89 (46.1%)
	88 (44.9%)

	Proporzjon ta’ Probabilità ORR (95% CI) u valur-p
	OR 1.074 (0.716 – 1.614)
p = 0.7290

	DoR medjana (xhur)
	20.0
	13.2

	CBR
	180 (78.3%)
	172 (74.1%)

	Proporzjon ta’ Probabilità CBR (95% CI) u valur-p
	OR 1.253 (0.815 – 1.932)
p = 0.3045


*(31% maturità)-mhux analiżi finali ta’ OS
**għal pazjenti b’marda li tista’ titkejjel

Figura 1 	Plott Kaplan-Meier ta’ Sopravivenza Mingħajr Progressjoni (Valutazzjoni tal-Investigatur, Popolazzjoni b’Intenzjoni li Tiġi Ttrattata ─ l-istudju FALCON

Saru żewġ studji kliniċi ta’ Fażi 3 fuq total ta’ 851 mara li għaddew mill-menopawża u li kellhom kanċer tas-sider fi stat avvanzat u li reġgħet qabdithom il-marda waqt jew wara t-terapija endrokinali miżjuda jew li l-marda tagħhom aggravat wara t-terapija endokrinali għal marda avvanzata. Sebgħa u sebgħin fil-mija (77%) tal-popolazzjoni fl-istudju kellhom kanċer tas-sider pożittiv għar-riċettur ormonali tal-estroġenu. Dawn l-istudji qabblu s-sigurtà u l-effikaċja tal-għoti ta’ 250 mg fulvestrant kull xahar ma’ anastrozole, (inibitur ta’ aromatase) b’doża ta’ 1 mg kuljum. 
B’mod ġenerali, fulvestrant b’doża ta’ 250 mg kull xahar kellu mill-inqas l-istess effett bħal anastrozole fir-rigward tas-sopravivenza mingħajr progressjoni, rispons oġġettiv u żmien sal-mewt. Ma kien hemm l-ebda differenza statistikament sinifikanti bejn iż-żewġ metodi ta’ trattament fl-ebda wieħed minn dawn il-punti tat-tmiem. Il-punt tat-tmiem primarju kien sopravivenza mingħajr progressjoni. L-analiżi kkombinata taż-żewġ studji wriet li 83% tal-pazjenti li rċivew fulvestrant avvanzaw, meta mqabbel ma’ 85% tal-pazjenti li rċivew anastrozole. L-analiżi meħudin f’daqqa taż-żewġ studji wrew li l-proporzjon ta’ riskju ta’ fulvestrant 250 mg u anastrozole għal sopravivenza mingħajr progressjoni kien ta’ 0.95 (CI ta’ 95% 0.82 għal 1.10). Ir-rata ta’ rispons oġġettiv għal fulvestrant 250 mg kienet ta’ 19.2% meta mqabbla ma’ 16.5% għal anastrozole. Iż-żmien medjan sal-mewt kien ta’ 27.4 xahar għall-pazjenti ttrattati b’fulvestrant u 27.6 xahar għall-pazjenti ttrattati b’anastrozole. Il-proporzjon ta’ periklu ta’ fulvestrant 250 mg għal anastrozole għaż-żmien sal-mewt kien ta’ 1.01 (CI ta’ 95% 0.86 sa 1.19). 

Terapija kkombinata ma’ palbociclib
Sar studju ta’ Fażi 3, internazzjonali, randomizzat, double-blind, ta’ grupp parallel, multiċentriku ta’ fulvestrant 500 mg flimkien ma’ palbociclib 125 mg kontra fulvestrant 500 mg flimkien mal-plaċebo f’nisa b’kanċer tas-sider pożittiv għall-HR, negattiv għall-HER2, lokalment avvanzat mhux amenabbli għal risezzjoni jew terapija b’radjazzjoni b’intenzjoni li tikkura jew b’kanċer tas-sider metastatiku, irrispettivament mill-istatus tal-menopawża tagħhom, li l-marda tagħhom avvanzat wara terapija endokrinali preċedenti fl-ambjent (neo) aġġuvanti jew metastatiku.

Total ta’ 521 mara ta’ qabel/waqt il-menopawża u li għaddew mill-menopawża li kienu għamlu progress fuq jew fi żmien 12-il xahar mit-tlestija tat-terpija endokrinali aġġuvanti jew fuq jew fi żmien xahar minn terapija endokrinali preċedenti għall-marda avvanzata, ġew randomizzati 2:1 għal fulvestrant flimkien ma’ palbociclib jew fulvestrant  flimkien mal-plaċebo u ġew stratifikati permezz ta’ sensittività dokumentata għal terapija ormonali minn qabel, status tal-menopawża meta daħlu fl-istudju (qabel/waqt il-menopawża kontra dawk li għaddew mill-menopawża), u l-preżenza ta’ metastasi vixxerali. In-nisa ta’ qabel/waqt il-menopawża rċivew l-agonista ta’ LHRH goserelin. Il-pazjenti b’firxa avvanzata/metastatika, sintomatika, vixxerali, li kienu f’riskju ta’ kumplikazzjonijiet ta’ periklu għall-ħajja f’perjodu qasir (inkluż pazjenti b’effużjonijiet kbar mhux ikkontrollati [plewrali, perikardjali, peritoneali], limfanġite pulmonari, u ’l fuq minn 50% involviment tal-fwied), ma kinux eliġibbli għal reġistrazzjoni fl-istudju.

Il-pazjenti komplew jirċievu t-trattament assenjat sakemm kien hemm progressjoni tal-marda oġġettiva, deterjorazzjoni sintomatika, effett tossiku mhux aċċettabbli, mewt, jew twaqqif ta' kunsens, skont liema jseħħ l-ewwel. Il-qlib bejn il-fergħat ta’ trattament ma kienx permess.

Il-pazjenti tqabblu tajjeb għad-demografiċi tal-linja bażi u karatteristiċi ta’ tbassir bejn il-fergħa ta' fulvestrant u plabociclib u l-fergħa ta’ fulvestrant u l-plaċebo. L-età medjana tal-pazjenti li rreġistraw fl-istudju kienet ta’ 57 sena (medda 29, 88). F’kull fergħa ta’ trattament, il-maġġoranza tal-pazjenti kienu Bojod, kellhom sensittività dokumentata għal terapija ormonali minn qabel, u kienu għaddew mill-menopawża. Madwar 20% tal-pazjenti kienu fi żmien ta’ qabel/waqt il-menopawża. Il-pazjenti kollha rċivew terapija sistemika minn qabel u ħafna mill-pazjenti f’kull fergħa ta’ trattament kienu rċivew kors ta’ kimoterapija preċedenti għad-dijanjożi primarja tagħhom. Aktar minn nofs (62%) kellhom ECOG PS ta’ 0, 60% kellhom metastażi vixxerali, u 60% kienu rċivew aktar minn kors ormonali 1 minn qabel għad-dijanjożi primarja tagħhom.

Il-punt ta’ tmiem primarju tal-istudju kien il-PFS ivvalutata mill-investigatur evalwata skont RECIST 1.1. Analiżijiet ta’ PFS ta’ sostenn kienu bbażati fuq Reviżjoni tar-Radjoloġija Ċentrali Indipendenti. Il-punti ta’ tmiem sekondarji inkludew OR, CBR, sopravivenza globali (OS), is-sigurtà, u ż-żmien għad-deterjorazzjoni (TTD, time-to-deterioration) fil-punt ta’ tmiem tal-uġigħ.

L-istudju ssodisfa l-punt ta’ tmiem primarju tiegħu li jtawwal il-PFS ivvalutata mill-investigatur fl-analiżi interim li saret fuq 82% tal-avvenimenti ppjanati ta’ PFS; ir-riżultati għaddew il-konfini tal-effikaċja ta’ Haybittle-Peto speċifikat minn qabel (α=0.00135), li wrew titwil statistikament sinifikanti fil-PFS u effett ta’ trattament klinikament sinifikanti. Aġġornament aktar matur tad-data tal-effikaċja huwa rrappurtat f’Tabella 5.

Wara żmien ta’ segwitu medjan ta’ 45 xahar, l-analiżi tal-OS finali saret abbażi ta’ 310 avvenimenti (60% tal-pazjenti randomizzati). Ġiet osservata differenza ta’ 6.9 xhur fl-OS medjana fil-fergħa ta’ palbociclib u fulvestrant meta mqabbel mal-fergħa tal-plaċebo u fulvestrant; dan ir-riżultat ma kienx statistikament sinifikanti fil-livell ta’ sinifikanza speċifikat minn qabel ta’ 0.0235 (ta’ naħa waħda). Fil-fergħa ta’ plaċebo u fulvestrant, 15.5% tal-pazjenti randomizzati rċivew palbociclib u inibituri oħra ta’ CDK bħala trattamenti sussegwenti ta’ wara l-progressjoni.

Ir-riżultati mid-data tal-PFS u l-OS finali vvalutata mill-investigatur mill-istudju PALOMA3 huma ppreżentati f’Tabella 5. Il-plots ta’ Kaplan-Meier rilevanti jidhru f’Figuri 2 u 3, rispettivament.

Tabella 5 	Riżultati tal-effikaċja – studju PALOMA3 (Valutazzjoni mill-investigatur, popolazzjoni bl-intenzjoni li tiġi ttrattata)

	
	Analiżi Aġġornata
(data meta waqaf il-ġbir tad-data: 23 ta’ Ottubru 2015)

	
	Fulvestrant u palbociclib
(N=347)
	Fulvestrant u l-plaċebo
(N=174)

	Sopravivenza Mingħajr Progressjoni
	

	Medjana [xhur (CI ta’ 95%)]
	11.2 (9.5, 12.9)
	4.6 (3.5, 5.6)

	Proporzjon ta’ periklu (CI ta’ 95%) 
u valur-p
	0.497 (0.398, 0.620), p <0.000001

	Punti ta’ tmiem sekondarji

	OR [% (CI ta’ 95%)]
	26.2 (21.7, 31.2)
	13.8 (9.0, 19.8)

	OR (marda li titkejjel) [% (CI ta’ 95%)]
	33.7 (28.1, 39.7)
	17.4 (11.5, 24.8)

	CBR [% (CI ta’ 95%)]
	68.0 (62.8, 72.9)
	39.7 (32.3, 47.3)

	Sopravivenza globali (OS) finali
(data meta waqaf il-ġbir tad-data: 13 ta’ April 2018)

	Numru ta’ avvenimenti (%)
	201 (57.9)
	109 (62.6)

	Medjan [xhur (CI ta’ 95%)]
	34.9 (28.8, 40.0)
	28.0 (23.6, 34.6)

	Proporzjon ta’ periklu (CI ta’ 95%) u valur p†
	0.814 (0.644, 1.029)
p=0.0429†*


CBR=rispons ta’ benefiċċju kliniku; CI=intervall ta’ kunfidenza; N=numru ta’ pazjenti; OR=rispons oġġettiv
Ir-riżultati tal-punti ta’ tmiem sekondarji huma bbażati fuq risponsi kkonfermati u mhux ikkonfermati skont RECIST 1.1.
*Mhux statistikament sinifikanti.
† valur p ta’ naħa waħda mit-test log-rank stratifikat mill-preżenza ta’ metastażi vixxerali u sensittività qabel it-terapija bl-endokrina għal kull randomizzazzjoni.

Figura 2. Plott Kaplan-Meier ta’ sopravivenza mingħajr progressjoni (valutazzjoni mill-investigatur, popolazzjoni bl-intenzjoni li tiġi ttrattata) – studju PALOMA3 (data meta waqaf il-ġbir tad-data: 23 ta’ Ottubru 2015)

FUL=fulvestrant; PAL=palbociclib; PCB=plaċebo.

Ġie osservat tnaqqis fir-riskju tal-progressjoni tal-marda jew mewt fil-fergħa ta’ fulvestrant u palbociclib fis-sottogruppi tal-pazjenti individwali kollha definit permezz ta’ fatturi ta’ stratifikazzjoni u karatteristiċi tal-linja bażi. Dan kien evidenti fin-nisa ta’ qabel/waqt il-menopawża (HR ta’ 0.46 [CI ta’ 95%: 0.28, 0.75]) u fin-nisa li għaddew mill-menopawża (HR ta’ 0.52 [CI ta’ 95%: 0.40, 0.66]) u f’pazjenti b’sit vixxerali ta’ marda metastatika (HR ta’ 0.50 [CI ta’ 95%: 0.38, 0.65]) u b’sit mhux vixxerali ta’ marda metastatika (HR ta’ 0.48 [CI ta’ 95%: 0.33, 0.71]). Ġie osservat ukoll benefiċċju irrispettivament mil-linji ta’ terapija minn qabel fl-ambjent metastatiku, sew jekk kienu 0 (HR ta’ 0.59 [CI ta’ 95%: 0.37, 0.93]), 1 (HR ta’ 0.46 [CI ta’ 95%: 0.32, 0.64]), 2 (HR ta’ 0.48 [CI ta’ 95%: 0.30, 0.76]), jew ≥3 linji (HR ta’ 0.59 [CI ta’ 95%: 0.28, 1.22]).

Figura 3. Plott Kaplan-Meier ta’ sopravivenza globali (popolazzjoni bl-intenzjoni li tiġi ttrattata) – Studju PALOMA3 (data meta waqaf il-ġbir tad-data: 13 ta’ April 2018) Probabilità ta’ Sopravivenza Globali(%)

FUL=fulvestrant; PAL=palbociclib; PCB=plaċebo.

Miżuri tal-effikaċja addizzjonali (OR u TTR) ivvalutati fis-sottogruppi ta’ pazjenti bi jew mingħajr marda vixxerali jidhru f’Tabella 6.


Tabella 6 	 Riżultati tal-effikaċja f’mard vixxerali u mhux vixxerali fl-istudju PALOMA3 (popolazzjoni bl-intenzjoni li tiġi ttrattata)

	
	Mard Vixxerali
	Mard Mhux Vixxerali

	
	Fulvestrant u palbociclib
(N=206)
	Fulvestrant u plaċebo
(N=105)
	Fulvestrant u palbociclib
(N=141)
	Fulvestrant u plaċebo
(N=69)

	OR [% (CI ta’ 95%)]
	35.0
(28.5, 41.9)
	13.3
(7.5, 21.4)
	13.5
(8.3, 20.2)
	14.5
(7.2, 25.0)

	TTR*, Medjan [xhur (medda)]
	3.8
(3.5, 16.7)
	5.4
(3.5, 16.7)
	3.7
(1.9, 13.7)
	3.6
(3.4, 3.7)


*Ir-riżultati tar-rispons huma bbażati fuq risponsi kkonfermati u mhux ikkonfermati.
N=numru ta’ pazjenti; CI=intervall ta’ kunfidenza; OR= rispons oġġettiv; TTR=żmien għall-ewwel rispons tat-tumur.

Is-sintomi rrappurtati mill-pazjenti ġew ivvalutati bl-użu tal-kwestjonarju dwar il-kwalità tal-ħajja (QLQ, quality of life questionnaire)-C30 tal-Organizzazzjoni Ewropea għar-Riċerka u t-Trattament tal-Kanċer (EORTC, European Organization for Research and Treatment of Cancer) u l-Modulu tal-Kanċer tas-Sider tagħha (EORTC QLQ-BR23). Total ta’ 335 pazjenta fil-fergħa ta’ fulvestrant u palbociclib u 166 pazjenta fil-fergħa ta’ fulvestrant u l-plaċebo mlew il-kwestjonarju fil-linja bażi u tal-inqas żjara 1 wara l-linja bażi.

Iż-Żmien għad-Deterjorazzjoni ġie speċifikat minn qabel bħala ż-żmien bejn il-linja bażi u l-ewwel okkorrenza ta’ żieda ta’ ≥10 punti mil-linja bażi fil-punteġġi tas-sintomi tal-uġigħ. Żieda ta’ palbociclib għal fulvestrant irriżultat f’benefiċċju tas-sintomi billi ż-Żmien għad-Deterjorazzjoni ġie ttardjat b’mod sinifikanti fis-sintomi tal-uġigħ meta mqabbel ma’ fulvestrant u l-plaċebo (medjan 8.0 xhur kontra 2.8 xhur; HR ta’ 0.64 [CI ta’ 95%: 0.49, 0.85]; p<0.001).

Effetti fuq l-endometriju fi żmien ta’ wara l-menopawża
Dejta preklinika ma tindikax effett stimulanti ta’ fulvestrant fuq l-endometriju fi żmien ta’ wara l-menopawża (ara sezzjoni 5.3). Studju ta’ ġimagħtejn li sar fuq voluntiera f’saħħithom li kienu għaddew mill-menopawża, ittrattati b’20 ug ethinylestradiol kuljum wera li t-trattament minn qabel b’doża ta’ 250 mg fulvestrant irriżulta f’effett ta’ nuqqas sinifikanti ta’ stimulu tal-endometriju postmenopawżali, meta mqabbel ma’ oħrajn li ħadu plaċebo, kif deher mill-ultrasound li kejjel il-ħxuna tal-endometriju.

Kurż miżjuda fil-bidu sa 16-il ġimgħa f’pazjenti bil-kanċer tas-sider ittrattati jew b’fulvestrant 500 mg jew b’fulvestrant 250 mg ma rriżultax f’tibdil klinikament sinifikanti fil-ħxuna endometrijali, u dan jindika nuqqas ta’ effett ta’ agonist. Ma hemm l-ebda evidenza tal-effetti endometrijali avversi fil-pazjenti b’kanċer tas-sider li ġew studjati. M’hemm l-ebda data disponibbli rigward il-morfoloġija tal-endometriju.

F’żewġ studji qosra (1 u 12-il ġimgħa) f’pazjenti ta’ qabel l-menopawża b’mard ġinekoloġiku beninn, ma ġewx osservati differenzi sinifikanti fil-ħxuna tal-endometriju mkejla bl-ultrasound bejn il-grupp ta’ fulvestrant u dak tal-plaċebo.  

Effetti fuq l-għadam
M’hemmx data dwar l-effett fit-tul ta’ fulvestrant fuq l-għadam. Kura miżjuda fil-bidu sa 16-il ġimgħa f’pazjenti bil-kanċer tas-sider b’jew fulvestrant 500 mg jew fulvestrant 250 mg ma rriżultax f’tibdil klinikament sinifikanti tal-markaturi għat-tibdil fl-għadam, fis-serum.

Popolazzjoni pedjatrika

Fulvestrant mhux indikat sabiex jintuża fit-tfal. L-Aġenzija Ewropea għall-Mediċini rrinunzjat għall-obbligu li jiġu ppreżentati r-riżultati tal-istudji b’fulvestrant f’kull sett tal-popolazzjoni pedjatrika għal kanċer tas-sider (ara sezzjoni 4.2 għal informazzjoni dwar l-użu pedjatriku)

Studju ta’ Fażi 2 open-label investiga s-sigurtà, l-effikaċja u l-farmakokinetika ta’ fulvestrant fi 30 tifla ta’ età minn 1 sa 8 snin b’Pubertà Prekoċi Progressiva assoċjata mas-sindrome ta’ McCune Albright (MAS). Il-pazjenti pedjatriċi rċivew doża ta’ 4 mg/kg fulvestrant fil-muskolu fix-xahar. Dan l-istudju ta’ 12-il xahar investiga firxa ta’ punti ta’ tmiem ta’ MAS u wera tnaqqis fil-frekwenza ta’ tnixxija ta’ demm mill-vaġina u tnaqqis fir-rata ta’ avvanz fl-età tal-għadam. Il-konċentrazzjonijiet minimi ta’ stat fiss ta’ fulvestrant fit-tfal f’dan l-istudju kienu konsistenti ma’ dawk fl-adulti (ara sezzjoni 5.2). Ma kien hemm l-ebda tħassib ġdid dwar is-sigurtà mqajjem minn dan l-istudju żgħir, iżda għad ma hemmx data fuq perjodu ta’ 5 snin.

5.2 Tagħrif farmakokinetiku 

Assorbiment

Wara li tingħata injezzjoni ta’ fulvestrant b’injezzjoni ġol-muskoli li taħdem fit-tul, fulvestrant jiġi assorbit bil-mod u l-ogħla konċentrazzjoni fil-plażma (Cmax) tintlaħaq wara xi 5 ijiem. Meta jingħata kors ta’ fulvestrant 500 mg, jintlaħqu livelli ta’ esponiment daqs jew viċin ta’ stat fiss mal-ewwel xahar ta’ dożaġġ (medja [CV]; AUC 475 [33.4%] ng.ġranet/mL, Cmax 25.1 [35.3%] ng/mL, Cmin 16.3 [25.9%] ng/mL, rispettivament). Fi stat fiss, il-konċentrazzjonijiet fil-plażma ta’ fulvestrant jinżammu f’medda relattivament dejqa b’differenza ta’ bejn wieħed u ieħor 3 darbiet iktar bejn l-ogħla u l-inqas livelli ta’ konċentrazzjoni. Wara injezzjoni ġol-muskoli, l-espożizzjoni hija bejn wieħed u ieħor proporzjonali għad-doża fil-medda tad-doża ta’ 50 sa 500 mg.

Distribuzzjoni

Fulvestrant huwa soġġett għal distribuzzjoni estensiva u ta’ malajr. Il-volum kbir apparenti ta’ distribuzzjoni fi stat fiss (Vdss) huwa bejn wieħed u ieħor minn 3 sa 5 l/kg, li jissuġġerixxi li d-distribuzzjoni hija fil-parti l-kbira tagħha ekstra-vaskulari. Fulvestrant jeħel ħafna (99%) mal-proteini tal-plażma. Lipoproteini ta’ densità baxxa ħafna (VLDL), lipoproteini ta’ densità baxxa (LDL) u lipoproteini ta’ densità għolja (HDL) huma l-komponenti li l-aktar li jeħlu. Għalhekk ma sar l-ebda studju dwar l-interazzjoni tal-mediċina meta tingħaqad mal-proteina b’mod kompetittiv. L-irwol tal-globulina li teħel mal-ormoni sesswali (SHBG) għadu ma ġiex determinat.

Bijotrasformazzjoni

Il-metaboliżmu ta’ fulvestrant ma ġiex evalwat kompletament, iżda jinvolvi kombinazzjonijiet ta’ mogħdijiet ta’ bijotransformazzjoni possibbli analogi għal dawk tal-isterojdi endoġeni. Il-metaboliti identifikati (jinkludu metaboliti ta’ 17-ketone, sulphone, 3-sulphate, 3 u 17-glucuronide) huma jew inqas attivi jew juru attivitajiet simili għal fulvestrant f’mudelli ta’ antiestroġenu. Studji fejn intużaw preparazzjonijiet tal-fwied tal-bniedem u enżimi umani rikombinanti jindikaw li CYP3A4 huwa l-uniku isoeżima P450 involuta fl-ossidazzjoni ta’ fulvestrant; madankollu, in vivo, rotot ta’ mhux P450 jidhru li huma iktar dominanti. Data in vitro tissuġġerixxi li fulvestrant ma jimpedixxix l-isoenżimi CYP450.

Eliminazzjoni

Fulvestrant jiġi eliminat l-iktar fil-forma metabolizzata. Il-mod prinċipali ta’ eliminazzjoni huwa permezz tal-ippurgar u inqas minn 1% jiġi eliminat fl-awrina. Fulvestrant għandu rata ta’ eliminazzjoni għolja, 11±1.7 mL/min/kg li tissuġġerixxi proporzjon għoli ta’ estrazzjoni epatika. Il-half-life terminali (t1/2) tiġi regolata skont ir-rata ta’ assorbiment u ġiet stmata li hi ta’ madwar 50 jum .

Popolazzjonijiet speċjali

F’analiżi farmakokinetika tal-popolazzjoni ta’ data minn studji ta’ fażi 3, ma rriżultat ebda differenza fil-profil farmakokinetiku ta’ fulvestrant fir-rigward tal-età (fil-medda ta’ bejn 33 sa 89 sena), tal-piż (40-127 kg) jew tar-razza.

Indeboliment renali
Indeboliment renali ħafif sa moderat ma kellux influwenza klinikament relevanti fuq il-farmakokinetika ta’ fulvestrant.

Indeboliment epatiku 
Il-farmakokinteka ta’ fulvestrant ġiet evalwata fi studju kliniku b’doża waħda li sar fuq nisa b’indeboliment epatiku ħafif sa moderat (Child-Pugh klassi A u B). Intużat doża għolja ta’ formulazzjoni ta’ injezzjoni ġol-muskolu ta’ żmien qasir. Kien hemm żieda fl-AUC ta’ massimu ta’ 2.5 drabi aktar f’nisa b’indeboliment epatiku meta mqabbla ma’ individwi b’saħħithom. F’pazjenti li ngħataw fulvestrant, żieda fl-espożizzjoni ta’ dan il-kobor hi mistennija li tkun ittollerata tajjeb. Nisa b’indeboliment epatiku sever (Child-Pugh klassi C) ma ġewx evalwati.

Popolazzjoni pedjatrika
	Il-farmakokinetika ta’ fulvestrant ġiet evalwata fi studju kliniku mwettaq fuq 30 tifla b’Pubertà Prekoċi Progressiva assoċċjata mas-Sindrome ta’ McCune Albright (ara sezzjoni 5.1). Il-pazjenti pedjatriċi kellhom bejn 1 sa 8 snin u rċivew doża ta’ 4 mg/kg fil-muskolu fix-xahar ta’ fulvestrant. Il-konċentrazzjoni minima fi stat fiss (Cmin,ss) tal-medja ġeometrika (standard deviation) u l-AUCss kienu 4.2 (0.9) ng/mL u 3680 (1020) ng*hr/mL, rispettivament. Għalkemm id-data miġbura kienet limitata, il-konċentrazzjonijiet minimi fi stat fiss ta’ fulvestrant fit-tfal jidhru li huma konsistenti ma’ dawk fl-adulti.

5.3 	Tagħrif ta’ qabel l-użu kliniku dwar is-sigurtà

It-tossiċità akuta ta’ fulvestrant hija baxxa. 

Is-soluzzjoni għall-injezzjoni ta’ fulvestrant u formulazzjonijiet oħra ta’ fulvestrant ġew ittollerati tajjeb fi speċi tal-annimali użati fi studji b’dożi multipli. Reazzjonijiet lokali, inkluż mijosite u granulomata fis-sit tal-injezzjoni ġew attribwiti għas-sustanzi mħallta mal-mediċina, iżda, l-gravità tal-mijosite fil-fniek żdiedet b’fulvestrant meta mqabbla mal-kontroll tas-salinità. Fi studji dwar it-tossiċita li saru fuq firien u fi klieb, b’dożi multipli ta’ fulvestrant ġol-muskoli, l-attività antiestroġenika ta’ fulvestrant kienet responsabbli għall-maġġoranza tal-effetti li ġew osservati, speċjalment fis-sistema riproduttiva tas-sess femminili, iżda wkoll f’organi oħra sensittivi għal ormoni fiż-żewġ sessi. Artrite li tinvolvi firxa ta’ tessuti differenti dehret f’xi klieb wara dożaġġ kroniku (12-il xahar).

Minn studji fuq klieb ġie osservat li dożi li ngħataw kemm orali kif ukoll ġol-vina, kellhom effetti fuq is-sistema kardjovaskulari (żidiet ħfief fis-segment S-T ta’ ECG [orali], u arrest tas-sinus fuq kelb wieħed [ġol-vina]). Dawn seħħew f’livelli ta’ espożizzjoni ogħla milli ħadu l-pazjenti (Cmax >15 il-darba) u huma probabbli li jkunu ta’ sinifikat limitat għas-sigurtà tal-bniedem fid-doża klinika. 

Fulvestrant ma wera l-ebda potenzjal ġenotossiku.

Fulvestrant wera effetti fuq is-sistema riproduttiva u l-iżvilupp tal-embriju/fetu konsistenti mal-azzjoni antiestroġenika tiegħu b’dożi simili għal dik klinika. Fil-firien, ġie osservat tnaqqis riversibbli fil-fertilità fis-sess femminili u fis-sopravivenza embrijonika, distoċja u inċidenza ogħla ta’ anormalitajiet tal-fetu inkluż tagħwiġ fit-tarsu. Fniek li ngħataw fulvestrant ma żammewx it-tqala. Kien hemm żieda fil-piż tal-plaċenta u fl-ammont ta’ telf tal-feti wara l-impjant. Kien hemm żieda fl-inċidenza ta’ varjazzjonijiet fetali fil-fniek (iċ-ċintura pelvika u s-27 vertebra pre-sakrali resqu lura).

Studju tal-onkoġeniċità ta’ sentejn fil-firien (fulvestrant mogħti ġol-muskolu), wera żieda fl-inċidenza ta’ tumuri beninni taċ-ċelluli granulożi tal-ovarji fil-firien nisa bid-doża l-għolja, 10 mg/far/15-il ġurnata u żdiedet ukoll l-inċidenza ta’ tumuri testikulari taċ-ċelluli Leydig fil-firien irġiel. Fi studju tal-onkoġeniċità ta’ sentejn fil-ġrieden (għotimill-ħalq kuljum) kien hemm żieda fil-frekwenza ta’ tumuri stromali tal-korda sesswali tal-ovarji (kemm bennini kif ukoll malinni) f’dożi ta’ 150 u 500 mg/kg/jum. Fil-livell fejn ma jkunx hemm effett għal dawn is-sejbiet, fil-firien, il-livelli ta’ esponiment sistemiku (AUC) kienu madwar 1.5 darba l-livelli ta’ esponiment mistenni fil-bnedmin fil-firien nisa u 0.8 drabi fil-firien irġiel, u fil-ġrieden, madwar 0.8 drabi l-livelli ta’ esponiment mistennija fil-bniedem kemm fil-ġrieden irġiel kif ukoll f’dawk nisa. L-induzzjoni ta’ dawn it-tumuri hija konsistenti ma’ tibdil endokrinali relatat mal- farmakoloġija fil-livelli ta’ gonadotrophin ikkawżati mill-antiestroġeni fl-annimali fiċ-ċiklu. Għalhekk, dawn is-sejbiet mhumiex meqjusa li għandhom relevanza għall-użu ta’ fulvestrant f’nisa li għaddew mill-menopawża b’kanċer tas-sider fi stat avvanzat.

Valutazzjoni tar-riskju ambjentali (ERA)

Studji dwar il-valutazzjoni  tar-riskju ambjentali wrew li fulvestrant jista’ jkollu potenzjal li jikkawża effetti avversi għall-ambjent akwatiku (ara sezzjoni 6.6).


6.	TAGĦRIF FARMAĊEWTIKU

6.1 	Lista ta’ eċċipjenti

Benzyl benzoate
Benzyl alcohol
Ethanol, anidruż
Castor oil raffinat

6.2 	Inkompatibbiltajiet

Fin-nuqqas ta’ studji ta’ kompatibbiltà, dan il-prodott mediċinali m’għandux jitħallat ma’ prodotti mediċinali oħrajn.

6.3 	Żmien kemm idum tajjeb il-prodott mediċinali

Sentejn

6.4 	Prekawzjonijiet speċjali għall-ħażna

Aħżen u ġorr fi friġġ (2°C - 8°C).  

Id-drabi li l-prodott ma jinżammx f’temperatura ta’ bejn 2°C u 8°C għandhom ikunu limitati u m’għandhomx jaqbżu perjodu ta’ 28 jum fejn it-temperatura medja tal-ħżin għall-prodott tkun inqas minn 25°C (iżda aktar minn 2°C - 8°C). Meta ma jinżammx fi ħdan it-temperaturi msemmija, il-prodott għandu jitpoġġa lura minnufih fil-kundizzjonijiet ta’ ħżin rakkomandati (aħżen u ġorr fi friġġ 2°C ‑ 8°C). 
Jekk il-prodott ma jinżammx fi ħdan it-temperaturi speċifikati, dan ikollu effett kumulattiv fuq il-kwalità tal-prodott u l-perjodu ta’ 28 jum ma għandux jinqabeż matul iż-żmien li fih idum tajjeb Fulvestrant Mylan (ara sezzjoni 6.3). L-espożizzjoni għal temperaturi inqas minn 2°C ma tagħmilx ħsara lill-prodott diment li dan ma jinżammx f’temperatura inqas minn -20°C.

Żomm is-siringa mimlija għal-lest fil-pakkett oriġinali sabiex tilqa’ mid-dawl.

6.5 	In-natura tal-kontenitur u ta’ dak li hemm ġo fih

Il-pakketti tas-siringa mimlija għal-lest tikkonsisti minn:

Siringa tal-ħġieġ ta’ tip 1 mimlija għal-lest, ċara, b’ lasta tal-planġer tal-polypropylene, magħluqa b’mod li tinduna jekk tiġi mbagħbsa, li fiha 5 mL Fulvestrant Mylan soluzzjoni għall-injezzjoni.
Hemm ipprovdut ukoll labra tas-sigurtà (BD SafetyGlid) li tista’ titwaħħal mal-bettija.
Jew
2 siringi tal-ħġieġ ta’ tip 1 mimlijin għal-lest, ċari, b’ lasta tal-planġer tal-polypropylene, magħluqin b’mod li tinduna jekk jiġu mbagħbsa, b’kull waħda fiha 5 mL Fulvestrant Mylan soluzzjoni għall-injezzjoni. Hemm ipprovdut ukoll labar tas-sigurtà (BD SafetyGlide) li jistgħu jitwaħħlu ma’ kull bettija.
Jew
4 siringi tal-ħġieġ ta’ tip 1 mimlijin għal-lest, ċari, b’ lasta tal-planġer tal-polypropylene, magħluqin b’mod li tinduna jekk jiġu mbagħbsa, b’kull waħda fiha 5 mL Fulvestrant Mylan soluzzjoni għall-injezzjoni. Hemm ipprovdut ukoll labar tas-sigurtà (BD SafetyGlide) li jistgħu jitwaħħlu ma’ kull bettija.
Jew
6 siringi tal-ħġieġ ta’ tip 1 mimlijin għal-lest, ċari, b’ lasta tal-planġer tal-polypropylene, magħluqin b’mod li tinduna jekk jiġu mbagħbsa, b’kull waħda fiha 5 mL Fulvestrant Mylan soluzzjoni għall-injezzjoni. Hemm ipprovdut ukoll labar tas-sigurtà (BD SafetyGlide) li jistgħu jitwaħħlu ma’ kull bettija.

Jista’ jkun li mhux il-pakketti tad-daqsijiet kollha jkunu fis-suq.
	
6.6 	Prekawzjonijiet speċjali għar-rimi u għal immaniġġar ieħor

Istruzzjonijiet għall-għoti

Agħti l-injezzjoni skont il-linji gwida lokali għall-għoti ta’ injezzjonijiet intramuskolari ta’ volum kbir.

NOTA: Minħabba l-prossimità tan-nerv xjatiku sottostanti, għandha tiġi eżerċitata l-kawtela jekk Fulvestrant Mylan jingħata fit-sit tal-injezzjoni dorsoglutejali (ara sezzjoni 4.4).

Twissija: Tisterilizzax il-labra tas-sigurtà tat-tip autoclave (BD SafetyGlide Shielding Hypodermic Needle) qabel l-użu. Dejjem żomm il-labra minn wara waqt l-użu u meta tkun qed tarmiha.

Għal kull waħda miż-żewġ siringi:

	1. Neħħi l-bettija tas-siringa tal-ħġieġ mit-trej u ċċekkja li ma fihiex ħsara.
1. Qaxxar u iftaħ il-pakkett ta’ barra tal-labra tas-sigurtà (SafetyGlide).
1. Qabel l-għoti, is-soluzzjonijiet parenterali jridu jiġu spezzjonati viżwalment biex tara li ma jkunx hemm tibdil fil-kulur u ma jkunx hemm frak fihom.  
1. Żomm is-siringa wieqfa fuq il-parti rrigata (Ċ). Bl-id l-oħra, aqbad it-tapp (A) u b’reqqa ċaqilqu ’l quddiem u lura sakemm t-tapp jiġi skonnettjat u jkun jista’ jinġibed, tgħawwiġx it-tapp (ara Figura 1).





1. Neħħi t-tapp (A) f’direzzjoni dritta ’l fuq. Sabiex tinżamm l-isterilità tmissx il-ponta tas-siringa (B) (ara Figura 2).









		Figura 1

[image: ]           Figura 2



	1. Qabbad il-labra tas-sigurtà mal-Luer Lok u dawwar sakemm tkun tpoġġiet sew (ara Figura 3).	
1. Iċċekkja li l-labra tkun imsakkra mal-konnettur Luer qabel titmexxa ’l barra mill-pjan vertikali.
1. Ikxef il-labra billi tneħħi l-kappa b’mod dritt biex tevita li tagħmel ħsara lill-ponta tal-labra. 
1. Ħu s-siringa mimlija sal-post fejn tkun se tingħata
1. Neħħi l-kappa tal-labra.
1. Neħħi l-arja żejda mis-siringa.  




		     Figura 3

	1. Agħti bil-mod fil-muskolu tal-warrani (1-2 minuti/injezzjoni) (iż-żona gluteali). Għall-konvenjenza ta’ min ikun qed jirċievi  l-injezzjoni, żomm il-labra iċċanfrata ’l fuq fid-direzzjoni tal-lieva. (ara Figura 4).





	· 	Figura 4

	1. Wara l-injezzjoni immedjatament uża t-teknika ta’ saba’ wieħed fuq il-lieva ta’ sostenn għall-attivazzjoni sabiex tattiva l-mekkniżmu ta’ protezzjoni (ara Figura 5).    
NOTA:  Attiva ’il bogħod minnek u minn oħrajn. Isma’ l-klikk u aċċerta ruħek viżwalment li l-ponta tal-labra tkun mgħottija għal kollox
	· 	Figura 5
[image: ]



Rimi

Siringi mimlijin għal-lest għandhom jintużaw darba biss.
Din il-mediċina tista’ toħloq riskju għall-ambjent akwatiku. Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali (ara sezzjoni 5.3).


7.	DETENTUR TAL-AWTORIZZAZZJONI GĦAT-TQEGĦID FIS-SUQ 

MYLAN PHARMACEUTICALS LIMITED
Damastown Industrial Park
Mulhuddart 
Dublin 15
DUBLIN 
L-Irlanda


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/17/1253/001
EU/1/17/1253/002
EU/1/17/1253/003
EU/1/17/1253/004


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI 

Data tal-ewwel awtorizzazzjoni: 8 ta’ Jannar 2018
Data tal-aħħar tiġdid: 10 ta’ Jannar 2023

10.	DATA TA’ REVIŻJONI TAT-TEST 

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini: http://www.ema.europa.eu.




















ANNESS II

A.	MANIFATTUR(I) RESPONSABBLI GĦALL-ĦRUĠ TAL-LOTT

B. 	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU.

Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ 

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIVA TAL-PRODOTT MEDIĊINALI


A.	MANIFATTUR(I) RESPONSABBLI GĦALL-ĦRUĠ TAL-LOTT

Isem u indirizz tal-manifattur(i) responsabbli għall-ħruġ tal-lott

[bookmark: _Hlk498423733]Mylan Teoranta
Coill Rua
Inverin
Co. Galway
L-Irlanda

ViatrisMylan Germany GmbH
Zweigniederlassung Bad Homburg v. d. Hoehe, Benzstrasse 1
Bad Homburg v. d. Hoehe
Hessen, 61352, 
Il-Ġermanja

Fuq il-fuljett ta’ tagħrif tal-prodott mediċinali għandu jkun hemm l-isem u l-indirizz tal-manifattur responsabbli għall-ħruġ tal-lott ikkonċernat.


B. 	KONDIZZJONIJIET JEW RESTRIZZJONI RIGWARD IL-PROVVISTA U L-UŻU

Prodott mediċinali li jingħata bir-riċetta tat-tabib.


Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

1. Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

1. Pjan tal-immaniġġar tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni;
· Kull meta s-sistema tal-ġestjoni tar-riskju tiġi mmodifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).

























ANNESS III

TIKKETTAR U FULJETT TA’ TAGĦRIF

























A. TIKKETTAR



TAGĦRIF LI GĦANDU JIDHER FUQ IL-PAKKETT TA’ BARRA U L-PAKKETT LI JMISS MAL-PRODOTT

KARTUNA


1.	ISEM TAL-PRODOTT MEDIĊINALI

Fulvestrant Mylan 250 mg soluzzjoni għall-injezzjoni f’siringa mimlija għal-lest. 
fulvestrant


2.	DIKJARAZZJONI TAS-SUSTANZA(I) ATTIVA(I)

Siringa mimlija għal-lest waħda fiha 250 mg fulvestrant f’soluzzjoni ta’ 5 mL 


3.	LISTA TA’ EĊĊIPJENTI

Benzyl benzoate
Benzyl alcohol 
Ethanol, anidruż
Castor oil raffinat

Ara l-fuljett ta’ tagħrif għal aktar informazzjoni.


4.	GĦAMLA FARMAĊEWTIKA U KONTENUT

Soluzzjoni għall-injezzjoni.  

1 siringa mimlija għal-lest (5 mL)
1 labra tas-sigurtà 
2 siringi mimlija għal-lest (5 mL kull waħda)
2 labar tas-sigurtà	
4 siringi mimlija għal-lest (5 mL kull waħda)
4 labar tas-sigurtà	
6 siringi mimlija għal-lest (5 mL kull waħda)
6 labar tas-sigurtà	


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu għal ġol-muskolu.
Għal użu ta’ darba biss.
Sabiex tara l-istruzzjonijiet kollha dwar kif jingħata Fulvestrant Mylan u l-użu tal-labar tas-sigurtà ara l-Istruzzjonijiet dwar l-għoti li għandek issib fil-pakkett.
Iż-żewġ siringi għandhom jingħataw sabiex tirċievi id-doża rakkomandata ta’ 500 mg fix-xahar. 


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

EXP


9.	KONDIZZJONIJIET SPEĊJALI TA’ KIF JINĦAŻEN

Aħżen u ġorr fi friġġ. 
Aħżen is-siringa mimlija għal-lest fil-pakkett oriġinali sabiex tilqa’ mid-dawl. Ara l-fuljett ta’ tagħrif
għal informazzjoni dwar meta l-prodott ma jinżammx fi ħdan it-temperaturi speċifikati.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN



11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

MYLAN PHARMACEUTICALS LIMITED
Damastown Industrial Park
Mulhuddart 
Dublin 15
DUBLIN 
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/17/1253/001
EU/1/17/1253/002
EU/1/17/1253/003
EU/1/17/1253/004


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Il-ġustifikazzjoni biex ma jkunx inkluż il-Braille hija aċċettata.


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN

TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN

TIKKETTA TAS-SIRINGA MIMLIJA GĦAL-LEST 


1.	ISEM TAL-PRODOTT MEDIĊINALI U MNEJN GĦANDU JINGĦATA

Fulvestrant Mylan 250 mg soluzzjoni għall-injezzjoni f’siringa mimlija għal-lest
fulvestrant
użu IM


2.	METODU TA’ KIF GĦANDU JINGĦATA


3.	DATA TA’ SKADENZA

EXP


4.	NUMRU TAL-LOTT

Lot


5.	IL-KONTENUT SKONT IL-PIŻ, IL-VOLUM, JEW PARTI INDIVIDWALI

5 mL


6.	OĦRAJN





























B. FULJETT TA’ TAGĦRIF


Fuljett ta’ tagħrif: Informazzjoni għall-utent

Fulvestrant Mylan 250 mg soluzzjoni għall-injezzjoni f’siringa mimlija għal-lest
fulvestrant

Aqra sew dan il-fuljett qabel tibda tuża din il-mediċina peress li fih informazzjoni importanti għalik.
-	Żomm dan il-fuljett. Jista’ jkollok bżonn terġa’ taqrah.
-	Jekk ikollok aktar mistoqsijiet, staqsi lit-tabib, lill-ispiżjar jew lill-infermier tiegħek.
-	Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anki jekk ikollhom l-istess sinjali ta’ mard bħal tiegħek.
-	Jekk ikollok xi effett sekondarju kellem lit-tabib, lill-ispiżjar jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

X’fih dan il-fuljett
1.	X’inhu Fulvestrant Mylan u għalxiex jintuża
2.	X’għandek tkun taf qabel ma tuża Fulvestrant Mylan
3.	Kif għandek tuża Fulvestrant Mylan
4.	Effetti sekondarji possibbli
5.	Kif taħżen Fulvestrant Mylan
6.	Kontenut tal-pakkett u informazzjoni oħra


1.	X’inhu Fulvestrant Mylan u għalxiex jintuża

Fulvestrant Mylan fih is-sustanza attiva fulvestrant li tagħmel parti mill-grupp ta’ imblukkaturi tal-estroġenu. L-estroġeni huma tip ta’ ormoni sesswali femminili li f’ċerti każijiet jistgħu jkunu involuti fit-tkabbir tal-kanċer tas-sider.

Fulvestrant Mylan jintuża jew:
· waħdu, biex jiġu ttrattati nisa li għaddew mill-menopawża b’tip ta’ kanċer tas-sider li jissejjaħ kanċer tas-sider pożittiv għar-riċettur tal-estroġenu li jkun lokalment avvanzat jew li jkun infirex għal partijiet oħra tal-ġisem (metastatiku), jew
·   flimkien ma’ palbociclib biex jiġu ttrattati nisa b’tip ta’ kanċer tas-sider li jissejjaħ kanċer tas-sider pożittiv għar-riċettur tal-ormon, negattiv għar-riċettur 2 tal-fattur tat-tkabbir epidermali fil-bniedem (HER2), lokalment avvanzat jew li jkun infirex għal partijiet oħra tal-ġisem (metastatiku). In-nisa li jkunu għadhom ma waslux għall-menopawża se jiġu ttrattati wkoll b’mediċina li tissejjaħ agonista ta’ ormon li jistimula l-produzzjoni tal-ormon ta’ lutejinazzjoni (LHRH, luteinizing hormone releasing hormone).

Meta fulvestrant jingħata flimkien ma’ palbociclib, huwa importanti li inti taqra wkoll il-fuljett ta’ tagħrif għal palbociclib. Jekk għandek xi mistoqsijiet dwar palbociclib, jekk jogħġbok staqsi lit-tabib tiegħek.


2.	X’għandek tkun taf qabel ma tuża Fulvestrant Mylan

Tużax Fulvestrant Mylan
· jekk inti allerġika għal fulvestrant jew għal xi sustanza oħra ta’ din il-mediċina (imniżżla fis-sezzjoni 6)
-	jekk int tqila jew qed tredda’
-	jekk għandek problemi serji fil-fwied

Twissijiet u prekawzjonijiet
Kellem lit-tabib jew lill-ispiżjar jew lill-infermier tiegħek qabel tuża Fulvestrant Mylan jekk xi waħda minn dawn tapplika għalik:
-	problemi fil-kliewi jew fil-fwied
-	numru baxx ta’ plejtlits (li jgħinu d-demm jagħqad) fid-demm jew kundizzjonijiet ta’ telf tad-demm
-	kellek problemi preċedenti ta’ emboli ta demm
-	osteoporożi (telf fid-densità tal-għadam)
-	alkoħoliżmu

Tfal u adolexxenti
Fulvestrant Mylan mhux indikat għal tfal u adolexxenti ta’ taħt it-18-il sena.

Mediċini oħra u Fulvestrant Mylan
Għid lit-tabib, lill-ispiżjar jew lill-infermier tiegħek jekk qiegħed tieħu, ħadt dan l-aħħar jew tista’ tieħu xi mediċini oħra.
B’mod partikolari, għandek tgħid lit-tabib tiegħek jekk qed tuża xi antikoagulanti (mediċini li jwaqqfu d-demm milli jagħqad).

Tqala u treddigħ
M’għandekx tuża Fulvestrant Mylan jekk inti tqila. Jekk tista’ toħroġ tqila għandek tuża kontraċezzjoni effettiva waqt li tkun qed tiġi ttrattata b’Fulvestrant Mylan u għal sentejn wara l-aħħar doża. 

Ma għandekx tredda’ waqt li tkun fuq trattament b’Fulvestrant Mylan.

Sewqan u tħaddim ta’ magni
Fulvestrant Mylan mhux mistenni li jaffettwa l-abbiltà tiegħek li ssuq jew tħaddem magni, iżda jekk tħossok għajjiena wara t-trattament, issuqx u tħaddimx magni.

Fulvestrant Mylan fih 10% w/v alkoħol (ethanol), jiġifieri 500 mg f’kull 5 mL, ekwivalenti għal inqas minn 25 mL birra jew 10 mL inbid għal kull doża ta’ trattament (jiġifieri żewġ siringi). L-ammont żgħir ta’ alkoħol f’din il-mediċina mhux se jkollu xi effetti notevoli. 

[bookmark: _Hlk514666398]Fulvestrant Mylan fih benzyl alcohol
Din il-mediċina fiha 500 mg benzyl alcohol f’kull 5 mL li huwa ekwivalenti għal 100 mg/mL (10% w/v). Benzyl alcohol jista’ jikkawża reazzjonijiet allerġiċi.

Fulvestrant fih benzyl benzoate għal kull injezzjoni
Din il-mediċina fiħa 750 mg benzyl benzoate f’kull 5 mL, li huwa ekwivalenti għal 150 mg/mL *15% w/v).


3. Kif għandek tuża Fulvestrant

Dejjem għandek tuża din il-mediċina skont il-parir eżatt tat-tabib jew l-ispiżjar tiegħek. Iċċekkja mat-tabib jew mal-ispiżjar tiegħek jekk ikollok xi dubju.

Id-doża rakkomandata hija 500 mg fulvestrant (żewġ injezzjonijiet ta’ 250 mg/5 mL) darba fix-xahar b’doża oħra ta’ 500 mg li tingħata ġimagħtejn wara l-ewwel doża.

It-tabib jew l-infermiera tiegħek sejrin jagħtuk Fulvestrant Mylan bħala injezzjoni li tingħata bil-mod fil-muskoli, waħda f’kull naħa tal-warrani.

Jekk għandek aktar mistoqsijiet dwar l-użu ta’ din il-mediċina, staqsi lit-tabib, lill-ispiżjar jew l-infermier tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Jista’ jkollok bżonn ta’ trattament mediku immedjat jekk tesperjenza xi wieħed minn l-effetti sekondarji li ġejjin:

· Reazzjonijiet allerġiċi (sensittività eċċessiva), inkluż nefħa tal-wiċċ, tax-xofftejn, tal-ilsien u/jew tal-griżmejn li jistgħu jkunu sinjali ta’ reazzjonijiet anafilattiċi
· Tromboemboliżmu (riskju akbar li jiffurmaw emboli tad-demm)*
· Infjammazzjoni tal-fwied (epatite)
· Insuffiċjenza tal-fwied

Għid lit-tabib, lill-infermier jew lill-ispiżjar tiegħek jekk tinnota xi wieħed mill-effetti sekondarji li ġejjin:

Effetti sekondarji komuni ħafna (jistgħu jaffettwaw aktar minn persuna 1 minn kull 10)
· Reazzjonijiet fis-sit tal-injezzjoni, bħal uġigħ u/jew infjammazzjoni
· Livelli anormali tal-enzimi tal-fwied (fit-testijiet tad-demm)*
· Dardir (tħossok imdardra)
· Għejja, bla saħħa*
· Uġigħ fil-ġogi u muskolu-skeletriku
· Fwawar tas-sħana
· Raxx tal-ġilda
· Reazzjonijiet allerġiċi (sensittività eċċessiva), li jinkludu nefħa tal-wiċċ, tax-xofftejn, tal-ilsien u/jew tal-griżmejn

L-effetti sekondarji l-oħrajn kollha:

Effetti sekondarji komuni (jistgħu jaffettwaw sa persuna 1 minn kull 10)
· Uġigħ ta’ ras
· Rimettar, dijarea jew nuqqas ta’ aptit*
· Infezzjonijiet fil-passaġġ tal-awrina
· Uġigħ fid-dahar*
· Żieda fil-bilirubina (pigment biljari magħmul mill-fwied)
· Tromboemboliżmu (riskju akbar ta’ ffurmar ta’ emboli tad-demm)*
· Tnaqqis fil-livell ta’ plejtlits (tromboċitopenija)
· Telf ta’ demm mill-vaġina
· Uġigħ fin-naħa t’isfel tad-dahar li jinxtered għal sieq ta’ naħa waħda (xjatika)
· Dgħufija f’daqqa, tnemnim, tingiż, jew telf fil-moviment f’sieqek, b’mod speċjali fuq naħa waħda biss ta’ ġismek, problemi għall-għarrieda fil-mixi jew fil-bilanċ (newropatija periferali)

Effetti sekondarji mhux komuni (jistgħu jaffettwaw sa persuna 1 minn kull 100)
· Tisfija magħquda u bajdanija mill-vaġina u kandidjażi (infezzjoni)
· Tbenġil u ħruġ ta’ demm fis-sit tal-injezzjoni
· Żieda tal-gamma-GT, enzima tal-fwied li tidher f’test tad-demm
· Infjammazzjoni tal-fwied (epatite)
· Insuffiċjenza tal-fwied
· Tnemnim, tingiż u wġigħ
· Reazzjonijiet anafilattiċi

* Jinkludi effetti sekondarji li l-irwol eżatt ta’ Fulvestrant Mylan għalihom ma jistax jiġi vvalutat minħabba l-marda sottostanti. 

Rappurtar tal-effetti sekondarji
Jekk ikollok xi effett sekondarju, kellem lit-tabib, lill-ispiżjar jew lill-infermier tiegħek. Dan jinkludi xi effett sekondarju li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Fulvestrant Mylan

Żomm din il-mediċina fejn ma tidhirx u ma tintlaħaqx mit-tfal.
 
Tużax din il-mediċina wara d-data ta’ meta tiskadi li tidher fuq it-tikketta tal-kartuna jew tas-siringa wara EXP. Id-data ta’ meta tiskadi tirreferi għall-aħħar ġurnata ta’ dak ix-xahar.

Aħżen u ġorr fi friġġ (2°C - 8°C).  

Id-drabi li l-prodott ma jinżammx f’temperatura ta’ bejn 2°C u 8°C għandhom ikunu limitati u m’għandhomx jaqbżu perjodu ta’ 28 jum fejn it-temperatura medja tal-ħżin għall-prodott tkun inqas minn 25°C (iżda aktar minn 2°C - 8°C). Meta ma jinżammx fi ħdan it-temperaturi msemmija, il-prodott għandu jitpoġġa lura minnufih fil-kundizzjonijiet ta’ ħżin rakkomandati (aħżen u ġorr fi friġġ 2°C ‑ 8°C). 
Jekk il-prodott ma jinżammx fi ħdan it-temperaturi speċifikati, dan ikollu effett kumulattiv fuq il-kwalità tal-prodott u l-perjodu ta’ 28 jum ma għandux jinqabeż matul iż-żmien li fih idum tajjeb Fulvestrant Mylan. L-espożizzjoni għal temperaturi inqas minn 2°C ma tagħmilx ħsara lill-prodott diment li dan ma jinżammx f’temperatura inqas minn -20°C.

Żomm is-siringa mimlija għal-lest fil-pakkett oriġinali sabiex tilqa’ mid-dawl.

Il-professjonista tal-kura tas-saħħa tiegħek huwa responsabbli għall-ħżin, użu u rimi kif suppost ta’ Fulvestrant Mylan.

Din il-mediċina tista’ toħloq riskju għall-ambjent akwatiku. Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih Fulvestrant Mylan
-	Is-sustanza attiva hi fulvestrant. Kull siringa mimlija għal-lest (5 mL) fiha 250 mg fulvestrant.
· Is-sustanzi mhux attivi l-oħra (eċċipjenti) huma benzyl benzoate (ara sezzjoni 2 ‘Fulvestrant Mylan fih benzyl benzoate’), benzyl alcohol (ara sezzjoni 2 ‘Fulvestrant Mylan fih benzyl alcohol’), ethanol anhydrous (ara sezzjoni 2 ‘Fulvestrant Mylan fih 10% w/v alkoħol (ethanol)’), castor oil, raffinat.

Kif jidher Fulvestrant Mylan u l-kontenut tal-pakkett
Fulvestrant Mylan huwa soluzzjoni ċara, bla kulur għal tagħti fl-isfar u viskuża, f’siringa mimlija għal-lest, magħluqa b’mod li tinduna jekk tiġi mbagħbsa, li fih soluzzjoni ta’ 5 mL għall-injezzjoni. 
Fulvestrant Mylan għandu preżentazzjoni ta’ 4 pakketti, jew pakkett li fih siringa tal-ħġieġ waħda mimlija għal-lest jew pakkett li fih 2 siringi tal-ħġieġ mimlijin għal-lest jew pakkett li fih 4 siringi mimlija għal-lest jew pakkett li fih 6 siringi tal-ħġieġ mimlijin għal-lest. Hemm ipprovdut ukoll labar tas-sigurtà (BD SafetyGlide) li jistgħu jitwaħħlu ma’ kull bettija.

Jista’ jkun li mhux il-pakketti tad-daqsijiet kollha jkunu fis-suq.

Detentur tal-Awtorizzazzjoni għat-Tqegħid fis-Suq
MYLAN PHARMACEUTICALS LIMITED
Damastown Industrial Park
Mulhuddart 
Dublin 15
DUBLIN 
L-Irlanda

Manifattur
MYLAN TEORANTA
Inverin
Co. Galway
L-Irlanda

VIATRISMYLAN GERMANY GmbH
Zweigniederlassung Bad Homburg v. d. Hoehe, Benzstrasse 1
Bad Homburg v. d. Hoehe
Hessen, 61352, 
Il-Ġermanja

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq. 

	Κύπρος
CPO Pharmaceuticals Limited
Τηλ: + 357 22863100

Tel: +46 (0)8 630 19 00

Viatris SIA 
Tel: +371 676 055 80

	



Dan il-fuljett kien rivedut l-aħħar f’{XX/SSSS}.

Sorsi oħra ta’ informazzjoni

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: http://www.ema.europa.eu.

------------------------------------------------------------------------------------------------------------------------

It-tagħrif li jmiss qed jingħata biss għall-professjonisti tal-kura tas-saħħa:

Fulvestrant Mylan 500 mg (2 x 250 mg/5 mL soluzzjoni għall-injezzjoni) għandu jingħata billi tuża żewġ. siringi mimlijin għal-lest, ara sezzjoni 3.

Istruzzjonijiet dwar kif jingħata
Twissija - Tisterilizzax il-labra tas-sigurtà tat-tip autoclave (BD SafetyGlide Shielding Hypodermic Needle) qabel l-użu. Dejjem żomm il-labra minn wara waqt l-użu u meta tkun qed tarmiha.

Għal kull waħda miż-żewġ siringi:

	1. Neħħi l-bettija tas-siringa tal-ħġieġ mit-trej u ċċekkja li ma fihiex ħsara.
1. Qaxxar u iftaħ il-pakkett ta’ barra tal-labra tas-sigurtà (SafetyGlide).
1. Qabel l-għoti, is-soluzzjonijiet parenterali jridu jiġu spezzjonati viżwalment biex tara li ma jkunx hemm tibdil fil-kulur u ma jkunx hemm frak fihom.  
1. Żomm is-siringa wieqfa fuq il-parti rrigata (Ċ). Bl-id l-oħra, aqbad it-tapp (A) u b’reqqa ċaqilqu ’l quddiem u lura sakemm t-tapp jiġi skonnettjat u jkun jista’ jinġibed, tgħawwiġx it-tapp (ara Figura 1).





1. Neħħi t-tapp (A) f’direzzjoni dritta ’l fuq. Sabiex tinżamm l-isterilità tmissx il-ponta tas-siringa (B) (ara Figura 2).









		         Figura 1

[image: ]                     Figura 2



	1. Qabbad il-labra tas-sigurtà  mal-Luer Lok u dawwar sakemm tkun tpoġġiet sew (ara Figura 3).	
1. Iċċekkja li l-labra tkun imsakkra mal-konnettur Luer qabel titmexxa ’l barra mill-pjan vertikali.
1. Ikxef il-labra billi tneħħi l-kappa b’mod dritt biex tevita li tagħmel ħsara lill-ponta tal-labra. 
1. Ħu s-siringa mimlija sal-post fejn tkun se tingħata
1. Neħħi l-kappa tal-labra.
1. Neħħi l-arja żejda mis-siringa.  


		             Figura 3
	[image: ]	



	1. Agħti bil-mod fil-muskolu tal-warrani (1-2 minuti/injezzjoni) (iż-żona gluteali). Għall-konvenjenza ta’ min ikun qed jirċievi  l-injezzjoni, żomm il-labra iċċanfrata ’l fuq fid-direzzjoni tal-lieva. (ara Figura 4).





	· 		Figura 4
[image: ]



	1. Wara l-injezzjoni immedjatament uża t-teknika ta’ saba’ wieħed fuq il-lieva ta’ sostenn għall-attivazzjoni sabiex tattiva l-mekkniżmu ta’ protezzjoni (ara Figura 5)    
NOTA:  Attiva ’il bogħod minnek u minn oħrajn. Isma’ l-klikk u aċċerta ruħek viżwalment li l-ponta tal-labra tkun mgħottija għal kollox.
	· 		Figura 5
[image: ] 






Rimi
Siringi mimlijin għal-lest għandhom jintużaw darba biss
Din il-mediċina tista’ toħloq riskju għall-ambjent akwatiku. Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.

